 Wasiirka Arrimaha Dibadda Somaliland Dr Sacad Cali Shire, oo wareysi gaar ah siiyey Wargeyska Geeska Afrika ayaa sidoo kale ka hadlay safar uu ku tagay Imaraadka, dhoofka xoolaha ee uu Sucuudigu joojiyey, qiimaha Sarifka Doolarka ee sare u kacay, abaaraha, iyo qodobo kale, waxaanu yidhi isagoo ugu horeyn ka hadlaya safarka uu ku tagay Imaraadka Socdaal maalmo qaatay ayaan ku tagay Imaraadka, gaar ahaan Dubau, waxaanu socdaalkani daba socday oo qayb ka ahaa socdaaladii hore aanu ugu tagay halkaas, ee ahaa hawsha Dekadda Berbera, Madaxda Shirkadda DP World, ayaanu is aragnay, oo kulamo yeelanay, waxaana ka wada hadalnay Dekadda iyo hawlaheeda, is afgarad ayaanu kulamadaasi ku dhamaadeen. 